
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 461 


26 Απριλίου 1999 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Καθορισμός κατωτάτων ορίων αποδοχών ημεδαπού 

προσωπικού ξένων Πρεσβειών. 1 

Καθορισμός των όρων αμοιβής και εργασίας των βιο¬ 
λόγων πτυχιούχων Ανωτάτων Σχολών που απασχο¬ 
λούνται στα πόσης (ρύσεως Ν.Π.Ι.Δ. και τις Ιδιωτι¬ 
κές επιχειρήσεις όλης της χώρας. 2 

Καθορισμός των όρων αμοιβής και εργασίας των κτη¬ 
νιάτρων πτυχιούχων Ανωτάτων Σχολών που απα¬ 
σχολούνται στον ιδιωτικό τομέα. 3 

Καθορισμός αποδοχών και όρων εργασίας των Ραδιο- 
τηλεφωνητών, εκφωνητών και χειριστών των Σταθ¬ 
μών Βάσεως Ραδιοταξί Ελλλάδας. 4 

Καθορισμός αποδοχών προσωπικού Ιπποφορβείων ό¬ 
λης της χώρας. 5 

Καθορισμός αποδοχών αποκλειστικών αδελφών νο¬ 
σοκόμων όλης της χώρας. 6 


Καθορισμός των όρων αμοιβής και εργασίας των δεν¬ 
δροανθοκηπουρών που απασχολούνται στα πάσης 
φύσεως Νομικά Πρόσωπα Ιδιωτικού Δικαίου (Ιδρύ¬ 
ματα, Οργανισμούς, Σωματεία. Συλλόγους, Ενώ¬ 
σεις, κ.λ.π.) καθώς και στα πρόσωπα μη ασκούντο 
επιχείρηση. 7 


ΑΠΟΦΑΣΕΙ Σ 

Αριθ.11115 (1) 

Καθορισμός κατωτάτων ορίων αποδοχών ημεδαπού 
προσωπικού ξένων Πρεσβειών. 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 
ΚΑΙ ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του Α.Ν. 435/1968 (ΦΕΚ124/Α/4.6.68). 

2. Το γεγονός ότι δεν υπάρχει ανπστοιχη επαγγελματι¬ 
κή οργάνωση των εργοδοτών με αποτέλεσμα να καθίστα¬ 
ται ανέφικτη η σύναψη συλλογικής σύμβασης εργασίας 
για την εν λόγω κατηγορία μισθωτών. 

3. Την από 18.5.1998 Εθνική Γενική Συλλογική Σύμβαση 


Εργασίας ετών 1998 και 1999 (Πράξη κατάθεσης Υπουρ¬ 
γείου Εργασίας 12/19.5.98). 

4. Τη σχετική γνωμοδότηση του Ανωτάτου Συμβουλίου 
Εργασίας κατά τη συνεδρίασή του στις 3.3.1999. 

5. Το Π.Δ. αριθ. 91/94 (ΦΕΚ 68/Α/6.5.94) «Διορισμός Υ¬ 
πουργού και Αναπληρωτή Υπουργού Εθνικής Οικονο¬ 
μίας», αποφασίζουμε: 

1. Καθορίζουμε τα κατώτατα όρια αποδοχών του ημε¬ 
δαπού προσωπικού που απασχολείται με σχέση εργασίας 
ιδιωτικού δικαίου στις Πρεσβείες των ξένων κρατών που 
βρίσκονται στην Ελλάδα, ως ακολούθως: 

α) Διοικητικό προσωπικό και προσωπικό που εκτελεί ερ¬ 
γασία γραφείου, λογιστές, βοηθοί λογιστών, ταμίες, γρα¬ 
φείς, δακτυλογράφοι, τηλεφωνητές, αποθηκάριοι, βοη¬ 
θοί αποθηκαρίων, αρχειοθέτες, βιβλιοθηκάριοι και βοη¬ 
θοί αυτών, χειριστές τηλετυπικών μηχανημάτων, 
προϊστάμενοι ταχυδρομείου, υπάλληλοι ταχυδρομείου, 
επόπτες και προϊστάμενοι γραφείου κινήσεως, υπάλληλοι 
διανομής εγγράφων, υπάλληλοι διεκπεραίωσης διαβατη¬ 
ρίων, υπάλληλοι προμηθειών, υπάλληλοι ασφαλείας, υ¬ 
πάλληλοι ειδικών προξενικών υπηρεσιών, υλικονόμοι, δι¬ 
οικητικοί υπάλληλοι γενικά, βοηθοί επόπτες, υπάλληλοι 
τμήματος κρατικών επιδομάτων, πράκτορες αγορών, 
γραμματείς, υπάλληλοι υποδοχής, υπάλληλοι αποστο¬ 
λών υλικού, υπάλληλοι αποστολών εφοδιασμού, υπάλλη¬ 
λοι αποβάθρας, υπάλληλοι εμπορικού τμήματος, υπάλλη¬ 
λοι διεκπεραιώσεως εκτελωνισμών, σχεδιαστές, υπάλλη¬ 
λοι και βοηθοί τμήματος πληροφοριών, υπάλληλοι και 
βοηθοί πρωτοκόλλου, προϊστάμενοι εφοδιασμού, προϊ¬ 
στάμενοι τηλεφωνικής υπηρεσίας, ελεγκτές λογαρια¬ 
σμών, υπάλληλοι ελέγχου εργασίας, υπάλληλοι προ¬ 
γραμματιστές, προξενικοί βοηθοί, υπάλληλοι και βοηθοί 
μορφωτικών υποθέσεων, υπάλληλοι διαχειρίσεως, υπάλ¬ 
ληλοι και βοηθοί τμήματος πολιτογραφήσεως, υπάλληλοι 
και βοηθοί ειδικών προξενικών υπηρεσιών, μεταφραστές, 
ταξινομητές, επιθεωρητές φορτίων αλλοδαπών μεταφο¬ 
ρών, ερευνητές ασφαλείας, υπάλληλοι και βοηθοί ταξι¬ 
διωτικού τμήματος, υπάλληλοι και βοηθοί προξενικών θε¬ 
ωρήσεων, ειδικοί διοικητικοί υπάλληλοι, υπάλληλοι και 
βοηθοί οικονομικού τμήματος, υπάλληλοι και βοηθοί προ¬ 
γράμματος στρατιωτικών επενδύσεων και εφοδιασμού 
στρατιωτικού υλικού, αναλωτές προϋπολογισμού, υπάλ¬ 
ληλοι, επόπτες και βοηθοί επιχειρήσεων τερματικού 
σταθμού, υπάλληλοι ιδιόμορφων προξενικών υποθέσεων 

και όλοι οι λοιποί που δεν αναιρέρονται οτην παρούσα 
πλην όμως εκτελούν εργασία γραφείου: 

Βασικός μηνιαίος μισθός: από 1.1.1999147.517δρχ. και 
από 1.7.1999 149.583δρχ. 
β) Οδηγοί αυτοκινήτων, βασικός μηνιαίος μισθός: 

από 1.1.1999 156.070 δρχ. 
από 1.7.1999 158.260 δρχ. 
γ) Καθαριστές - καθαρίστριες: βασικό ημερομίσθιο: 

από 1.1.1999 5.763 δρχ. 
από 1.7.1999 5.850 δρχ. 
δ) δΐ. Ηλεκτροτεχνίτες και βοηθοί αυτών 
δ2. Ξυλουργοί, τεχνίτες συντήρησης, τεχνίτες κτιρια- 
κών εγκαταστάσεων, υδραυλικοί, οικοδόμοι, ελαιοχρω¬ 
ματιστές 

δ3. Κηπουροί, επόπτες κηπουροί και βοηθοί αυτών 
δ4. Γεωπόνοι και βοηθοί αυτών 
δ5. Κλητήρες, φύλακες - νυκτοφύλακες 
Αμείβονται σύμφωνα με τις αντίστοιχες ρυθμίσεις 
(Σ.Σ.Ε. ή Δ.Α.) του επαγγέλματος ή του κλάδου που ισχύ¬ 
ουν κάθε φορά για τους με σχέση εργασίας ιδιωτικού δι¬ 
καίου απασχολούμενους στο δημόσιο τομέα. 

ε) Μηχανικοί αυτοκινήτων και βοηθοί αυτών, τεχνίτες 
αυτοκινήτων και βοηθοί αυτών, συντηρητές οχημάτων, ο¬ 
ξυγονοκολλητές, ηλεκτροσυγκολλητές και σιδηρουργοί: 

Αμείβονται σύμφωνα με τις Σ.Σ. Ε. ή Δ.Α. που ισχύουν για 
τους εργαζόμενους στη σιδηροβιομηχανία, 
στ) Χειριστές φορτωτικού μηχανήματος: 

Αμείβονται σύμφωνα με τιςΣ.Σ.Ε. ήΔ.Α. που ισχύουν για 
την αντίστοιχη ειδικότητα στην βιομηχανία. 

ζ) Προσωπικό ηλεκτρονικών υπολογιστών (πληροφορι¬ 
κή): 

Αμείβονται σύμφωνα με τις Σ.Σ.Ε. ή Δ.Α. που ισχύουν για 
το προσωπικό επιχειρήσεων παροχής υπηρεσιών. 

2. Επιδόματα ; Χορηγούνται τα εξής επιδόματα επί των 
βασικών μισθών και ημερομισθίων στις τρεις πρώτες από 
τις ανωτέρω κατηγορίες εργαζομένων (τις α), β) και γ) κα¬ 
τηγορίες): 

α) Τριετίες ; Στην α) κατηγορία (διοικητικό κ.λ.π. προ¬ 
σωπικό) χορηγούνται οκτώ (8) τριετίες σε ποσοστό 10% 
για κάθε μία από τις τρεις πρώτες τριετίες και σε ποσοστό 
5% για την κάθε μία από τις επόμενες πέντε τριετίες. Στην 
β) κατηγορία (οδηγοί) χορηγούνται επτά (7) τριετίες εκ 
ποσοστού 5% εκάστη και στην γ) κατηγορία (καθαριστές- 
στριες) χορηγούνται πέντε (5) τριετίες εκ ποσοστού 5% ε¬ 
κάστη τριετία. 

β)Συζύγου: Σε ποσοστό 10% ανεξαρτήτως φύλου σε ό¬ 
λους τους εργαζόμενους. 

Το επίδομα αυτό χορηγείται και στους αγάμους γονείς 
και στους ευρισκόμενους σε κατάσταση χηρείας ή δια- 
ζεύξεως. 

γ) Ξένης γλώσσας: Σε ποσοστό 10% σε όλες ανεξαιρέ¬ 
τως τις κατηγορίες εργαζομένων που καταλαμβάνει η πα¬ 
ρούσα ρύθμιση, εφόσον γνωρίζουν και ομιλούν τουλάχι¬ 
στον μία ξένη γλώσσα. 

δ)Σπουδών ; Στους κατόχους πτυχίων Ανωτέρας και Α- 
νωτάτης εκπαιδεύσεως χορηγείται για κάθε έτος και μέ¬ 
χρι τέσσερα (4) συνολικά έτη σπουδών ποσοστό 5% για 
κάθε έτος, σε όλους τους μισθωτούς της α) κατηγορίας. 

ε) Ανθυγιεινής εργασίας; σε ποσοστό 15% στους καθα- 
ριστές-τριες 

3. Λοιποί όροι εργασίας: 

α) Υπηρεσία και προϋπηρεσία: Αναγνωρίζεται κάθε υ¬ 
πηρεσία ή προϋπηρεσία που διανύθηκε στην ειδικότητα 


που κατέχει ο εργαζόμενος καθώς και κάθε συναφής και 
ομότιμη προς αυτή σ’ οποιονδήποτε εργοδότη, αρκεί τού¬ 
το να βεβαιώνεται με βεβαίωση προϋπηρεσίας ή και από 
τα βιβλιάρια ενσήμων του ΙΚΑ κ.λ,π. εφόσον τούτο είναι 
ευκρινές. Επίσης υπηρεσία και προϋπηρεσία για μεν το 
προσωπικό της α) κατηγορίας (διοικητικό...) αναγνωρίζε¬ 
ται και η άσκηση αυτοτελούς επαγγέλματος, για δε τους 
οδηγούς (β) κατηγορίας) αναγνωρίζεται η άσκηση οποι- 
ωνδήποτε καθηκόντων στον ίδιο εργοδότη που υπηρετεί 
ο μισθωτός. 

β) Χρονικά όρια: Για το προσωπικό της παρούσας ισχύ¬ 
ει 40ωρη εβδομαδιαία εργασία ή όπως τούτο θα ορίζεται 
από τις εκάστοτε Εθνικές Γ ενικές Συλλογικές Συμβάσεις 
Εργασίας ή τις ισοδύναμες προς αυτές Αποφάσεις Διαι¬ 
τησίας. 

Γ ια απασχόληση μεγαλύτερη του παραπάνω ωραρίου 
καταβάλλονται πρόσθετες αποδοχές (υπερεργασία - υ¬ 
περωρία) όπως η ελληνική νομοθεσία ορίζει. Το αυτό ι¬ 
σχύει και για απασχόληση κατά τις αργίες και λοιπές ε¬ 
ξαιρέσιμες εορτές του έτους, καθώς επίσης και για απα¬ 
σχόληση κατά τις νυκτερινές ώρες. 

4. Αδεια γάμου και γονική άδεια: Ισχύουν οι διατάξεις 
του Ν. 1483/84 σε συνδυασμό με τις διατάξεις της 
Ε.Γ.Σ.Σ.Ε. και κάθε νόμου ευνοϊκότερου του προηγούμε¬ 
νου. 

5. Τυχόν καταβαλλόμενες αποδοχές ανώτερες από αυ¬ 
τές που προσδιορίζονται με την απόφαση αυτή, δεν μειώ¬ 
νονται. 

Οι ανωτέρω όροι αμοιβής και εργασίας σε καμιά περί¬ 
πτωση δεν επιτρέπεται να είναι δυσμενέστεροι αυτών που 
προβλέπονται από τις εκάστοτε ισχύουσες Εθνικές Γενι¬ 
κές Συλλογικές Συμβάσεις Εργασίας. 

6. Κάθε προηγούμενη απόφασή μας καταργείται. 

7. Η ισχύς της απόφασης αυτής αρχίζει από 1.1.1999. 

8. Από τις διατάξεις της απόφασης αυτής δεν προκα- 
λείται δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 16 Απριλίου 1999 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΕΡΓΑΣΙΑΣ ΚΑΙ 

ΚΑΙ ΟΙΚΟΝΟΜΙΚΩΝ ΚΟΙΝΩΝΙΚΩΝ ΑΣΦΑΛΙΣΕΩΝ 

ΓΙΑΝΝΟΣ ΠΑΠΑΝΤΩΝΙΟΥ ΜΙΛΤ. ΠΑΠΑΪΩΑΝΝΟΥ 
-♦- 

Αριθ.: 11116 (2) 

Καθορισμός των όρων αμοιβής και εργασίας των βιολό¬ 
γων πτυχιούχων Ανωτάτων Σχολών που απασχολού¬ 
νται στα πάσης φύσεως Ν.Π.ί.Δ. και τις Ιδιωτικές επι¬ 
χειρήσεις όλης της χώρας. 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 
ΚΑΙ ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του Α.Ν. 435/1968 (ΦΕΚ 124/Α/4.6.68). 

2. Το γεγονός ότι δεν υπάρχει αντίστοιχη επαγγελματι¬ 
κή οργάνωση των εργοδοτών με αποτέλεσμα να καθίστα¬ 
ται ανέφικτη η σύναψη συλλογικής σύμβασης εργασίας 
για την εν λόγω κατηγορία μισθωτών. 

3. Την από 18.5.1998 Εθνική Γ ενική Συλλογική Σύμβαση 
Εργασίας ετών 1998 και 1999 (Πράξη κατάθεσης Υπουρ¬ 
γείου Εργασίας 12/19.5.98). 

4. Τη σχετική γνωμοδότηση του Ανωτάτου Συμβουλίου 
Εργασίας κατά τη συνεδρίασή του σπς 3.3.1999. 

5. Το Π.Δ. αριθ. 91/94 (ΦΕΚ 68/Α/6.5.94) «Διορισμός Υ¬ 
πουργού και Αναπληρωτή Υπουργού Εθνικής Οικονο¬ 
μίας, αποφασίζουμε: 

Άρθρο Ιο 

Στις διατάξεις της απόφασης αυτής υπάγονται οι Βιο¬ 
λόγοι, πτυχιούχοι Ανωτάτων Σχολών της ημεδαπής ή ισο¬ 
τίμων Σχολών της αλλοδαπής που απασχολούνται στα 
πάσης φύσεως Ν.Π.Ι.Δ. και Ιδιωτικές επιχειρήσεις όλης 
της χώρας. 

Άρθρο 2ο 
Αποδοχές 

α) Βασικοί μισθοί: από 1.1.1999 = 199.550 δρχ. 

από 1.7.1999 = 202.350 δρχ. 

β) Επιδόματα: 

Χορηγούνται τα εξής επιδόματα υπολογιζόμενα επί των 
βασικών μισθών 

βα) Επίδομα τριετιών: Σύνολο εννέα (9) τριετιών εκ πο¬ 
σοστού 5% για κάθε μία 

ββ) Επίδομα ξένης γλώσσας 5%, εφόσον ο εργαζόμε¬ 
νος είναι κάτοχος τίτλου σπουδών (ΡΓοίϊοίβηογ ή αντι¬ 
στοίχου τίτλου) ξένης γλώσσας. Προκειμένου για τους α¬ 
ποφοίτους Σχολών στην αλλοδαπή δεν απαιτείται ανάλο¬ 
γος τίτλος ξένης γλώσσας. 

βγ) Επίδομα μεταπτυχιακών σπουδών: 10% για τους κα¬ 
τόχους τίτλου σπουδών ΜΑ5ΤΕΒ5 και 17% για τους κα¬ 
τόχους τίτλου σπουδών διδακτορικό δίπλωμα (ϋΟΟΤΟ- 
ΒΑ) 

βδ) Επίδομα γάμου 10% σύμφωνα με την ισχύουσα νο¬ 
μοθεσία (παρ. 2 άρθρο 20 του Ν. 1849/89 κ.λπ.) 

βε) Επίδομα Νοσοκομειακό σε ποσοστό 20% σε όσους 
εργάζονται σε Νοσηλευτικά Ιδρύματα και Κλινικές (Ν. 
201/75). 

Το επίδομα αυτό υπολογίζεται επί του 1/2 του βασικού 
μισθού. 

Άρθρο 3ο 

Λοιποί όροι εργασίας 
α) Υπηρεσία - Προϋπηρεσία: 

Αναγνωρίζεται κάθε υπηρεσία ή προϋπηρεσία της αυ¬ 
τής ειδικότητας του μισθωτού που διανύθηκε σ’ οποιον- 
δήποτε εργοδότη (Φυσικό ή Νομικό Πρόσωπο Δημοσίου 
ή Ιδιωτικού δικαίου) καθώς και αυτοτελής άσκηση του ε¬ 
παγγέλματος από της κτήσεως του πτυχίου του Πανεπι¬ 
στημίου ή άλλων ισοτίμων σχολών. Προκειμένου για τους 
κατόχους τίτλου μεταπτυχιακών σπουδών, ως προϋπηρε¬ 
σία προσμετράται η διανυθείσα από της κτήσεως του πτυ¬ 
χίου της Ανωτάτης Σχολής. 

Η προϋπηρεσία αποδεικνύεται με πιστοποιητικά των ερ¬ 
γοδοτών στους οποίους οι μισθωτοί εργάσθηκαν και σε 
περίπτωση άσκησης αυτοτελώςτου επαγγέλματος, με πι¬ 
στοποιητικό του αρμόδιου Οικονομικού Εφόρου ήτου αρ¬ 
μοδίου Επιμελητηρίου ή άλλης Αρχής που να βεβαιώνουν 
το χρόνο άσκησης αυτής, 
β) Χρονικά όρια: 

1) Πενθήμερο και ώρες εργασίας: Ισχύει σύστημα 
δνθήμερης εβδομαδιαίας απασχόλησης με 40 ώρες ερ¬ 
γασία 

2) Γιατην αμοιβή της εργασίας καθ’ υπερεργασιακή και 


υπερωριακή απασχόληση, για απασχόληση κατά τη νύ¬ 
κτα (22.00 - 06.00) και για απασχόληση κατά τις Κυριακές 
και με νόμο καθιερωθείσες ημέρες αργίας, ισχύουν οι πά¬ 
γιες ρυθμίσεις των διατάξεων του εργατικού δικαίου. 

3) Οι ημέρες εβδομαδιαίας ανάπαυσης για το προσωπι¬ 
κό σε υπηρεσίες συνεχούς λειτουργίας πρέπει να είναι 
συνεχόμενες δύο φορές κάθε τέσσερις (4) εβδομάδες και 
να περιλαμβάνουν μια τουλάχιστον Κυριακή κάθε τέσσε¬ 
ρις (4) εβδομάδες. 

4) Άδεια γάμου, γονική άδεια κ.λ,π.: Ισχύουν οι διατά¬ 
ξεις του Ν. 1483/84 (ΦΕΚ 153/Α/8-10-84) σε συνδυασμό 
με τις διατάξεις της Εθνικής Γενικής Συλλογικής Σύμβα¬ 
σης Εργασίας. 

Άρθρο 4ο 

Τυχόν ευνοϊκότερες ρυθμίσεις από την απόφαση αυτή 
για τους εργαζόμενους που προβλέπονται από νόμο, δια¬ 
τάγματα, υπουργικές αποφάσεις, Σ.Σ.Ε. , Δ.Α., εσωτερι¬ 
κούς κανονισμούς, έθιμα ή από ατομικές συμβάσεις ερ¬ 
γασίας δεν θίγονται από τις διατάξεις της απόφασης αυ- 
τής. 

Άρθρο 5ο 

Κάθε προηγούμενη ρύθμιση που αφορά τους παραπά¬ 
νω εργαζόμενους καταργείται. 

Άρθρο 6ο 

Η ισχύς της παρούσας αρχίζει από 1.1.1999. 

Άρθρο 7ο 

Από τις διατάξεις της απόφασης αυτής δεν προκαλείται 
δαπάνη σε βάρος του Κρατικού Προϋπολογισμού. 

Άρθρο 8ο 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 16 Απριλίου 1999 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΕΡΓΑΣΙΑΣ ΚΑΙ 

ΚΑΙ ΟΙΚΟΝΟΜΙΚΟΝ ΚΟΙΝΩΝΙΚΩΝ ΑΣΦΑΛΙΣΕΩΝ 

ΓΙΑΝΝΟΣ ΠΑΠΑΝΤΩΝΙΟΥ ΜΙΛΤ. ΠΑΠΑΪΩΑΝΝΟΥ 

-Φ- 

Αριθ. 11117 ( 3 ) 

Καθορισμός των όρων αμοιβής και εργασίας των κτηνιά¬ 
τρων πτυχιούχων Ανωτάτων Σχολών που απασχολού¬ 
νται στον ιδιωτικό τομέα. 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 
ΚΑΙ ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του Α.Ν. 435/1968 (ΦΕΚ 124/Α/4.6.68). 

2. Το γεγονός ότι δεν υπάρχει αντίστοιχη επαγγελματι¬ 
κή οργάνωση των εργοδοτών με αποτέλεσμα να καθίστα¬ 
ται ανέφικτη η σύναψη συλλογικής σύμβασης εργασίας 
για την εν λόγω κατηγορία μισθωτών. 

3. Την από 18.5.1998 Εθνική Γ ενική Συλλογική Σύμβαση 
Εργασίας ετών 1998 και 1999 (Πράξη κατάθεσης Υπουρ¬ 
γείου Εργασίας 12/19.5.98). 

4. Τη σχετική γνωμοδότηση του Ανωτάτου Συμβουλίου 
Εργασίας κατά τη συνεδρίασή του στις 3.3.1999. 

5. Το Π.Δ. αριθ. 91/94 (ΦΕΚ 68/Α/6.5.94) «Διορισμός Υ- 

πουργού και Αναπληρωτή Υπουργού Εθνικής Οικονο¬ 
μίας», αποφασίζουμε: 

Άρθρο Ιο 

Στις διατάξεις της απόφασης αυτής υπάγονται οι Κτη¬ 
νίατροι, πτυχιούχοι Ανωτάτων Σχολών της ημεδαπής ή ι¬ 
σοτίμων Σχολών της αλλοδαπής που απασχολούνται στα 
πάσης φύσεως Ν.Π.Ι.Δ. και Ιδιωτικές επιχειρήσεις όλης 
της χώρας. 

Άρθρο 2ο 
Αποδοχές 

α) Βασικοί μισθοί: από 1.1.1999 = 199.550 δρχ. 

από 1.7.1999 = 202.350 δρχ. 

β) Επιδόματα: 

Χορηγούνται τα εξής επιδόματα υπολογιζόμενα επί των 
βασικών μισθών 

βα) Επίδομα τριετιών: Σύνολο εννέα (9) τριετιών εκ πο¬ 
σοστού 5% για κάθε μία 

ββ) Επίδομα ξένης γλώσσας 5%, εφόσον ο εργαζόμε¬ 
νος είναι κάτοχος τίτλου σπουδών (ΡΐΌίίοϊβηογ ή αντι¬ 
στοίχου τίτλου) ξένης γλώσσας. Προκειμένου για τους α¬ 
ποφοίτους Σχολών στην αλλοδαπή δεν απαιτείται ανάλο¬ 
γος τίτλος ξένης γλώσσας. 

βγ) Επίδομα μεταπτυχιακών σπουδών: 10% για τους κα¬ 
τόχους τίτλου σπουδών ΜΑ5ΤΕΗ8 και 17% για τους κα¬ 
τόχους τίτλου σπουδών διδακτορικού διπλώματος (ϋΟΟ- 
ΤΟΒΑ) 

βδ) Επίδομα γάμου 10% σύμφωνα με την ισχύουσα νο¬ 
μοθεσία (παρ. 2 άρθρο 20 του Ν. 1849/89 κ.λ.π.) 

βε) Επίδομα ανθυγιεινής εργασίας εκ ποσοστού 30% υ¬ 
πολογιζόμενο επί του 1/2 των βασικών μηνιαίων μισθών. 

Άρθρο 3ο 

Λοιποί όροι εργασίας 
α) Υπηρεσία - Προϋπηρεσία: 

Αναγνωρίζεται κάθε υπηρεσία ή προϋπηρεσία της αυ¬ 
τής ειδικότητας του μισθωτού που διανύθηκε σ’ οποιον- 
δήποτε εργοδότη (Φυσικό ή Νομικό Πρόσωπο Δημοσίου 
ή Ιδιωτικού δικαίου) καθώς και αυτοτελής άσκηση του ε¬ 
παγγέλματος από της κτήσεως του πτυχίου του Πανεπι¬ 
στημίου ή άλλων ισοπ'μων σχολών. Προκειμένου για τους 
κατόχους τίτλου μεταπτυχιακών σπουδών, ως προϋπηρε¬ 
σία προσμετράται η διανυθείσα από της κτήσεως του πτυ¬ 
χίου της Ανωτάτης Σχολής. 

Η προϋπηρεσία αποδεικνύεται με πιστοποιητικά των ερ¬ 
γοδοτών στους οποίους οι μισθωτοί εργάσθηκαν και σε 
περίπτωση άσκησης αυτοτελώςτου επαγγέλματος, με πι¬ 
στοποιητικό του αρμόδιου Οικονομικού Εφόρου ή του αρ¬ 
μοδίου Επιμελητηρίου ή άλλης Αρχής που να βεβαιώνουν 
το χρόνο άσκησης αυτής, 
β) Χρονικά όρια: 

1) Πενθήμερο και ώρες εργασίας: Ισχύει σύστημα 
δνθήμερης εβδομαδιαίας απασχόλησης με 40 ώρες ερ¬ 
γασία 

2) Για την αμοιβή της εργασίας καθ’ υπερεργασιακή και 
υπερωριακή απασχόληση, για απασχόληση κατά τη νύ¬ 
κτα (22.00 - 06.00) και για απασχόληση κατά τις Κυριακές 
και με νόμο καθιερωθείσες ημέρες αργίας, ισχύουν οι πά¬ 
γιες ρυθμίσεις των διατάξεων του εργατικού δικαίου. 

3) Οι ημέρες εβδομαδιαίας ανάπαυσης για το προσωπι¬ 
κό σε υπηρεσίες συνεχούς λειτουργίας πρέπει να είναι 


συνεχόμενες δύο φορές κάθε τέσσερις (4) εβδομάδες και 
να περιλαμβάνουν μια τουλάχιστον Κυριακή κάθε τέσσε¬ 
ρις (4) εβδομάδες. 

4) Άδεια γάμου, γονική άδεια κ.λ.π.: Ισχύουν οι διατά¬ 
ξεις του Ν. 1483/84 (ΦΕΚ 153/Α/8-10-84) σε συνδυασμό 
με τις διατάξεις της Εθνικής Γενικής Συλλογικής Σύμβα¬ 
σης Εργασίας. 

Άρθρο 4ο 

Τυχόν ευνοϊκότερες ρυθμίσεις από την απόφαση αυτή 
για τους εργαζόμενους που προβλέπονται από νόμο, δια¬ 
τάγματα, υπουργικές αποφάσεις, Σ.Σ.Ε., Δ.Α., εσωτερι¬ 
κούς κανονισμούς, έθιμα ή από ατομικές συμβάσεις ερ¬ 
γασίας δεν θίγονται από τις διατάξέις της απόφασης αυ¬ 
τής. 

Άρθρο 5ο 

Κάθε προηγούμενη ρύθμιση που αφορά τους παραπά¬ 
νω εργαζόμενους καταργείται. 

Άρθρο 6ο 

Η ισχύς της παρούσας αρχίζει από 1.1.1999. 

Άρθρο 7ο 

Από τις διατάξεις της απόφασης αυτής δεν προκαλείται 
δαπάνη σε βάρος του Κρατικού Προϋπολογισμού. 

Άρθρο 8ο 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 16 Απριλίου 1999 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΕΡΓΑΣΙΑΣ ΚΑΙ 

ΚΑΙ ΟΙΚΟΝΟΜΙΚΩΝ ΚΟΙΝΩΝΙΚΩΝ ΑΣΦΑΛΙΣΕΩΝ 

ΓΙΑΝΝΟΣ ΠΑΠΑΝΤΩΝΙΟΥ ΜΙΛΤ. ΠΑΠΑΪΩΑΝΝΟΥ 

-♦- 

Αριθ. 11118 (4) 

Καθορισμός αποδοχών και όρων εργασίας των Ραδιοτη- 
λεφωνητών, εκφωνητών και χειριστών των Σταθμών 
Βάσεως Ραδιοταξί Ελλλάδας. 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 
ΚΑΙ ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του Α.Ν. 435/1968 (ΦΕΚ 124/Α/4.6.68). 

2. Το γεγονός ότι δεν υπάρχει ανπ'στοιχη επαγγελματι¬ 
κή οργάνωση των εργοδοτών με αποτέλεσμα να καθίστα¬ 
ται ανέφικτη η σύναψη συλλογικής σύμβασης εργασίας 
για την εν λόγω κατηγορία μισθωτών. 

3. Την από 18.5.1998 Εθνική Γενική Συλλογική Σύμβαση 
Εργασίας ετών 1998 και 1999 (Πράξη κατάθεσης Υπουρ¬ 
γείου Εργασίας 12/19.5.98). 

4. Τη σχετική γνωμοδότηση του Ανωτάτου Συμβουλίου 
Εργασίας κατά τη συνεδρίασή του στις 3.3.1999. 

5. Το Π.Δ. αριθ. 91/94 (ΦΕΚ 68/Α/6.5.94) «Διορισμός Υ¬ 
πουργού και Αναπληρωτή Υπουργού Εθνικής Οικονο¬ 
μίας», αποφασίζουμε: 

1. Καθορίζουμε τις αποδοχές των Ραδιοτηλεφωνητών, 
Εκφωνητών και Χειριστών των απασχολουμένων με σχέ¬ 
ση εξηρτημένης εργασίας στους Σταθμούς Βάσεως των 
Ραδιοταξί Ελλάδος ως ακολούθως: 

ΧΡΟΝΙΑ 

ΒΑΣΙΚΟΙ ΜΙΣΘΟΙ 

ΥΠΗΡΕΣΙΑΣ 

Από 1.1.1998 

Από 1.7.1998 

0-2 

136.730 

138.650 

2-4 

141.620 

143.610 

4-6 

146.500 

148.560 

6-8 

155.310 

157.490 

8-10 

166.860 

169.200 

10-12 

168.050 

170.410 

12-14 

169.000 

171.370 

14-16 

170.730 

173.130 

16-18 

176.330 

178.800 

18-20 

178.780 

181.290 

20-21 

180.610 

183.140 

21-22 

182.300 

184.860 

22-23 

183.970 

186.550 

23-24 

185.600 

188.200 

24-25 

187.230 

189.860 

25-26 

189.470 

192.130 

26-27 

191.660 

194.350 

27-28 

193.840 

196.560 

28-29 

196.690 

199.450 

29-30 

198.280 

201.060 

30-31 

199.900 

202.700 

31-32 

201.580 

204.410 

32-33 

203.270 

206.120 

33-34 

204.840 

207.710 

34-35 

206.530 

209.430 


2. Στους ανωτέρω βασικούς μισθούς χορηγούνται τα 
παρακάτω επιδόματα: 

α) Γάμου εκ ποσοστού 10% ανεξαρατήτως φύλου σε ό¬ 
λους τους εγγάμους. Το επίδομα αυτό χορηγείται και 
στους αγάμους γονείς καθώς και στους ευρισκόμενους 
σε κατάσταση χηρείας ή διαζεύξεως. 

β) Ειδικών συνθηκών εκ ποσοστού 15% 

3. Οι ώρες εργασίας την εβδομάδα ορίζονται σε 37 χω¬ 
ρίς αντίστοιχη μείωση αποδοχών. 

4. Χορηγείται άδεια γάμου πέντε (5) εργασίμων ημερών 
στους εργαζόμενους που συνάπτουν γάμο, μη συμψηφι- 
ζόμενη με αυτή του Α.Ν. 539/45. 

5. Οι παραπάνω βασικοί μισθοί καατά των χορηγουμέ¬ 
νων επιδομάτων δεν μπορούν να υπολείπονται των κα- 
τωτάτων μηνιαίων αποδοχών της Εθνικής Γενικής Συλ¬ 
λογικής Σύμβασης Εργασίας (άρθρα 3 και 8 του Ν. 
1876/90). 

6. Τυχόν καταβαλλόμενες αποδοχές ανώτερες από αυ¬ 
τές που προσδιορίζονται με την απόφαση αυτή, δεν μειώ¬ 
νονται 

7. Η ισχύς της απόφασης αυτής αρχίζει από 1.1.1999. 

8. Από τις διατάξεις της απόφασης αυτής δεν προκα- 
λείται δαπάνη σε βάρος του Κρατικού Προϋπολογι¬ 
σμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 16 Απριλίου 1999 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΕΡΓΑΣΙΑΣ ΚΑΙ 

ΚΑΙ ΟΙΚΟΝΟΜΙΚΩΝ ΚΟΙΝΩΝΙΚΩΝ ΑΣΦΑΛΙΣΕΩΝ 

ΓΙΑΝΝΟΣ ΠΑΠΑΝΤΩΝΙΟΥ ΜΙΛΤ. ΠΑΠΑΪΩΑΝΝΟΥ 


Αριθ. 11119 ( 5 ) 

Καθορισμός αποδοχών προσωπικού Ιπποφορβείων όλης 
της χώρας. 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 
ΚΑΙ ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του Α.Ν. 435/1968 (ΦΕΚ 124/Α/4.6.68). 

2. Το γεγονός ότι δεν υπάρχει αντίστοιχη επαγγελματι¬ 
κή οργάνωση των εργοδοτών με αποτέλεσμα να καθίστα¬ 
ται ανέφικτη η σύναψη συλλογικής σύμβασης εργασίας 
για την εν λόγω κατηγορία μισθωτών. 

3. Την από 18.5.1998 Εθνική Γενική Συλλογική Σύμβαση 
Εργασίας ετών 1998 και 1999 (Πράξη κατάθεσης Υπουρ¬ 
γείου Εργασίας 12/19.5.98). 

4. Τη σχετική γνωμοδότηση του Ανωτάτου Συμβουλίου 
Εργασίας κατά τη συνεδρίασή του στις 3.3.1999. 

5. Το Π.Δ. αριθ. 91/94 (ΦΕΚ 68/Α/6.5.94) «Διορισμός Υ¬ 
πουργού και Αναπληρωτή Υπουργού Εθνικής Οικονο¬ 
μίας», αποφασίζουμε: 

1. Το κατώτατο όριο ημερομισθίου των σταυλιτών, ερ¬ 
γατών και λοιπών απασχολουμένων στα Ιπποφορβεία ό¬ 
λης της χώρας καθορίζεται από 1.1.1999 σε6.610δρχ. και 
από 1.7.1999 σε 6.703 δρχ. 

2. Τα εν λόγω ημερομίσθια προσαυξάνονται με τα πα¬ 
ρακάτω επιδόματα: 

α) Γάμου εκ ποσοστού 10% ανεξαρτήτως φύλου σε ό¬ 
λους τους εγγάμους. Το επίδομα αυτό χορηγείται και 
στους αγάμους γονείς καθώς και στους ευρισκόμενους 
σε κατάσταση χηρείας ή διαζεύξεως. 

β) Τριετούς υπηρεσίας εκ ποσοστού 5% για κάθε τριε¬ 
τία υπηρεσίας ή προϋπηρεσίας σε οποιοδήποτε εργοδό¬ 
τη και με οποιαδήποτε ειδικότητα και μέχρι συμπληρώσε- 
ως πέντε (5) τριετιών. 

γ) Ανθυγιεινής και επικίνδυνης εργασίας εκ ποσοστού 
20 % 

3. Σε όλους τους μισθωτούς που αφορά η παρούσα, 
χορηγούνται ετησίως ένα ζεύγος υποδημάτων (μπότες 
εξ ελαστικού) καταλλήλων για την εργασία τους και έ¬ 
να αδιάβροχο που ανήκουν στην κυριότητα του εργο¬ 
δότη. 

4. Τυχόν καταβαλλόμενες αποδοχές ανώτερες από αυ¬ 
τές που προσδιορίζονται με την απόφαση αυτή, δεν μειώ¬ 
νονται. 

5. Η ισχύς της απόφασης αυτής αρχίζει από 1.1.1999. 

6. Από τις διατάξεις της απόφασης αυτής δεν προκα- 
λείται δαπάνη σε βάρος του Κρατικού Προϋπολογι¬ 
σμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 16 Απριλίου 1999 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΕΡΓΑΣΙΑΣ ΚΑΙ 

ΚΑΙ ΟΙΚΟΝΟΜΙΚΩΝ ΚΟΙΝΩΝΙΚΩΝ ΑΣΦΑΛΙΣΕΩΝ 

ΓΙΑΝΝΟΣ ΠΑΠΑΝΤΩΝΙΟΥ ΜΙΛΤ. ΠΑΠΑΪΩΑΝΝΟΥ 

Αριθ. 11120 (6) 

Καθορισμός αποδοχών αποκλειστικών αδελφών νοσο¬ 
κόμων όλης της χώρας. 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

ΚΑΙ ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του Α.Ν. 435/1968 (ΦΕΚ 124/Α/4.6.68). 

2. Το γεγονός ότι δεν υπάρχει αντίστοιχη επαγγελματι¬ 
κή οργάνωση των εργοδοτών με αποτέλεσμα να καθίστα¬ 
ται ανέφικτη η σύναψη συλλογικής σύμβασης εργασίας 
για την εν λόγω κατηγορία μισθωτών. 

3. Την από 18.5.1998 Εθνική Γενική Συλλογική Σύμβαση 
Εργασίας ετών 1998 και 1999 (Πράξη κατάθεσης Υπουρ¬ 
γείου Εργασίας 12/19.5.98). 

4. Το έγγραφο αριθ. 544/1998 του Σωματείου Αποκλει¬ 
στικών Νοσοκόμων Αττικής «ΕΝΩΣΗ ΑΛΛΗΛΕΓΓΥΗ» 

5. Τη σχετική γνωμοδότηση του Ανωτάτου Συμβουλίου 
Εργασίας κατά τη συνεδρίασή του στις 3.3.1999. 

6. Το Π.Δ. αριθ. 91/94 (ΦΕΚ 68/Α/6.5.94) «Διορισμός Υ¬ 
πουργού και Αναπληρωτή Υπουργού Εθνικής Οικονο¬ 
μίας». 

7. Το γεγονός ότι από τις διατάξεις αυτής της απόφα¬ 
σης δεν προκαλείται δαπάνη εις βάρος του κρατικού προ¬ 
ϋπολογισμού, αποφασίζουμε: 

1. Στις διατάξεις της παρούσας απόφασης υπάγονται οι 
Αποκλεισπκές Αδελφές Νοσοκόμες, που απασχολούνται 
στα πάσης φύσεως Νοσηλευτικά Ιδρύματα και κλινικές ό¬ 
λης της χώρας. 

2. Το κατώτατο ημερομίσθιο αυτών όπως τούτο ισχύει την 
31-12-1998, αυξάνεται κατά 0,4% + 1,4% από 1.1.1999 και 
κατά 1,4% από 1.7.1999 και διαμορφώνεται ως ακολούθως: 
Οικογενειακή κατάσταση Από 1.1.1999 Από 1.7.1999 

ΑΓΑΜΩΝ 6.610 δρχ. 6.703 δρχ. 

ΕΓΓΑΜΩΝ 6.271δρχ. 6.374 δρχ. 

3. Τα ανωτέρω ημερομίσθια οφείλονται στο ακέραιο για 
απασχόληση έξι (6) ωρών και σαράντα (40) πρώτων λε¬ 
πτών της ώρας ημερησίως. 

4. Ως νυκτερινή εργασία λογίζεται η απασχόληση εκεί¬ 
νη που εμπίπτει στη χρονική περίοδο μεταξύ της 10ης νυ¬ 
κτερινής ώρας (22.00) και της 6ης πρωινής (06.00) της ε¬ 
πόμενης ημέρας και οι αποδοχές τους καταβάλλονται με 
προσαύξηση 25%. 

5. Η εργασία που πραγματοποιείται κατά τις Κυριακές 
και νόμο εξαιρέσιμες εορτές του έτους αμείβεται με προ¬ 
σαύξηση 75%. Ο χρόνος των ημερών που περιλαμβάνεται 
σ’ αυτές αρχίζει από της 00.00 ώρας και λήγει την 24.00 
ώρα της ίδιας ημέρας. 

6. Νοσηλευτικά Ιδρύματα και Κλινικές έχουν υποχρέωση 
να καταρτίζουν ονομαστικό πίνακα αποκλειστικών νοσο¬ 
κόμων κατά Ιεραρχική τάξη, με βάση τα προσόντα, προϋ¬ 
πηρεσία, οικονομική και οικογενειακή κατάσταση αυτών. 

Η διάθεση των αποκλειστικών νοσοκόμων στα άτομα 
που ζητούν τις υπηρεσίες τους, ενεργείται κατά σειρά α¬ 
ναγραφής τους στον πιο πάνω πίνακα. 

Η κατάρτιση του πίνακα γίνεται ύστερα από ατομικές αι¬ 
τήσεις των αποκλειστικών νοσοκόμων. 

7. Η ισχύς της παρούσας αρχίζει από τη δημοσίευσή της 
στην Εφημερίδα της Κυβερνήσεως. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 16 Απριλίου 1999 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΕΡΓΑΣΙΑΣ ΚΑΙ 

ΚΑΙ ΟΙΚΟΝΟΜΙΚΩΝ ΚΟΙΝΩΝΙΚΩΝ ΑΣΦΑΛΙΣΕΩΝ 

ΓΙΑΝΝΟΣ ΠΑΠΑΝΤΩΝΙΟΥ ΜΙΛΤ. ΠΑΠΑΪΩΑΝΝΟΥ 
-♦- 

Αριθ. 11121 (7) 

Καθορισμός των όρων αμοιβής και εργασίας των δενδρο¬ 
ανθοκηπουρών που απασχολούνται στα πάσης φύσε¬ 
ως Νομικά Πρόσωπα Ιδιωτικού Δικαίου (Ιδρύματα, Ορ¬ 
γανισμούς, Σωματεία. Συλλόγους, Ενώσεις, κ.λ,π.) κα¬ 
θώς και στα πρόσωπα μη ασκούντο επιχείρηση. 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 
ΚΑΙ ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του Α.Ν. 435/1968 (ΦΕΚ 124/Α/4.6.68). 

2. Το γεγονός ότι δεν υπάρχει αντίστοιχη επαγγελματι¬ 
κή οργάνωση των εργοδοτών με αποτέλεσμα να καθίστα¬ 
ται ανέφικτη η σύναψη συλλογικής σύμβασης εργασίας 
για την εν λόγω κατηγορία μισθωτών. 

3. Την από 18.5.1998 Εθνική Γ ενική Συλλογική Σύμβαση 
Εργασίας ετών 1998 και 1999 (Πράξη κατάθεσης Υπουρ¬ 
γείου Εργασίας 12/19.5.98). 

4. Τη σχετική γνωμοδότηση του Ανωτάτου Συμβουλίου 
Εργασίας κατά τη συνεδρίασή του στις 3.3.1999. 

5. Το Π.Δ. αριθ. 91/94 (ΦΕΚ 68/Α/6.5.94) «Διορισμός Υ¬ 
πουργού και Αναπληρωτή Υπουργού Εθνικής Οικονο¬ 
μίας», αποφασίζουμε: 

Αρθρο Ιο 

α) Στις διατάξεις της παρούσας απόφασης υπάγονται οι 
δενδροανθοκηπουροί που απασχολούνται στα πάσης 
φύσεως Νομικά Πρόσωπα Ιδιωτικού Δικαίου (Ιδρύματα, 
Οργανισμούς, Σωματεία, Συλλόγους Ενώσεις, κ.λπ.) κα¬ 
θώς και στα πρόσωπα μη ασκούντο επιχείρηση. 

β) Κατηγορίες ειδικοτήτων και προσδιορισμός αυτών: 

Οι Δενδροανθοκηπουροί διακρίνονται σε βοηθούς - μα- 
θητευόμενους, τεχνίτες, αρχιτεχνίτες και εργοδηγούς. 

1. Σαν βοηθοί - μαθητευόμενοι χαρακτηρίζονται οι νεο- 
προσλαμβανόμενοι αδιακρίτως ηλικίας που εκτελούν 
βοηθητικές εργασίες σχετικές με το επάγγελμα δενδρο¬ 
ανθοκηπουρού δίπλα στον τεχνίτη και υπό τις οδηγίες αυ¬ 
τού. 

2. Τεχνίτες δενδροανθοκηπουροί θεωρούνται: α) οι ερ¬ 
γαζόμενοι που συμπλήρωσαν 3ετή υπηρεσία ή προϋπη¬ 
ρεσία στην ειδικότητα του βοηθού δενδροανθοκηπουρού 
ως ανωτέρω και β) οι έχοντες πτυχίο Γεωργικής Σχολής 
και οι οποίοι εντάσσονται μισθολογικά στο κλιμάκιο 3 - 6 
χρόνια υπηρεσίας, γιατί η διάρκεια της φοίτησής των α¬ 
ναγνωρίζεται ως προϋπηρεσία 3 ετών. 

3. Αρχιτεχνίτες δενδροανθοκηπουροί χαρακτηρίζονται 
οι εργαζόμενοι που έχουν συμπληρώσει 3ετή πραγματική 
υπηρεσία ή προϋπηρεσία ως τεχνίτες δενδροανθοκηπου¬ 
ροί. 

4. Εργοδηγοί χαρακτηρίζονται οι δενδροανθοκηπουροί 
γενικά που έχουν συμπληρώσει θετή πραγματική υπηρε¬ 
σία ή προϋπηρεσία στο επάγγελμα αυτό εφόσον κατέ¬ 
χουν πτυχίο Γεωργικής Σχολής και 12ετή υπηρεσία ή προ¬ 
ϋπηρεσία χωρίς πτυχίο Γεωργικής Σχολής. 

Άρθρο 2ο 

Αποδοχές των εις το άρθρο 1 περιλαμβανόμενων δεν¬ 
δροανθοκηπουρών. 

α) Βασικά ημερομίσθια: Σε όλους τους εργαζόμενους 
της παρούσας Κ.Υ.Α. το βασικό ημερομίσθιο ορίζεται από 
1.1.1999 σε 6.375 δρχ. και από 1.7.1999 σε 6.465 δρχ. 

β) Επιδόματα: 

1. Χορηγούνται εννέα (9) τριετίες επί των βασικών ημε¬ 
ρομισθίων εκ των οποίων οι τρεις (3) πρώτες τριετίες σε 
ποσοστό 10% εκάστη και οι επόμενες έξι (6) τριετίες σε 
ποσοστό 5% εκάστη. 

2. Επίδομα ειδικότητας: Οι δενδροανθοκηπουροί όταν 
σύμφωνα με τις παραπάνω προϋποθέσεις του άρθρου 1 
χαρακτηρίζονται αρχιτεχνίτες δικαιούνται επίδομα ειδι¬ 
κότητας εκ ποσοστού 4% και όταν χαρακτηρίζονται εργο¬ 
δηγοί δικαιούνται επίδομα ειδικότητας εκ ποσοστού 8%. 
Τα ποσοστιαία αυτά επιδόματα υπολογίζονται επί των βα¬ 
σικών ημερομισθίων. 

3. Επίδομα γάμου εκ ποσοστού 10% επί των βασικών η¬ 
μερομισθίων, όπως αυτά διαμορφώνονται με τις προσαυ¬ 
ξήσεις λόγω χορηγήσεως τριετιών (παρ. 1 β). Το επίδομα 
αυτό καταβάλλεται σύμφωνα με τις διατάξεις του άρθρου 
20 του Ν. 1849/89. 

4. Επίδομα ανθυγιεινής εργασίας εκ ποσοστού 30% υ¬ 
πολογιζόμενο επί του ποσού των 2.300 δρχ. για το έτος 
1999. 

5. Επίδομα ειδικών συνθηκών εργασίας εκ ποσοστού 
15% υπολογιζόμενο επί του ποσού των 2.300 δρχ. για το 
έτος 1999. 

Άρθρο 3ο 

Παροχές σε είδος κ.λ.π. 

Στους εργαζόμενους της παρούσας Κ.Υ.Α. χορηγού¬ 
νται τα εξής: 

1. Ένα (1) σακάκι (τζάκετ) ανά διετία. 

2. Δύο (2) στολές εργασίας ετησίως εκ των οποίων την 
χειμερινή έως την 10η Οκτωβρίου και την θερινή έως την 
10η Μαίου εκάστου έτους. 

3. Δύο (2) ζεύγη υποδημάτων, ένα (1) χειμερινό και ένα 
(1) θερινό ετησίως. 

4. Δύο (2) ζεύγη γαντιών ετησίως. 

5. Ένα (1) πηλίκιο χειμερινό και ένα (1) θερινό ετησίως. 

6. Ένα (1) κιλό σαπούνι μηνιαίως. 

7. Δύο (2) προσόψια ετησίως μεγάλου μεγέθους και 

8. Ένα (1) λίτρο γάλακτος για κάθε ημέρα εργασίας ή το 
αντίτιμο αυτού σε χρήμα. 

Από τα χορηγούμενα αυτά είδη μόνο η στολή εργασίας 
περιέρχεται στην κυριότητα του εργοδότη κατά την ημε¬ 
ρομηνία λύσεως της σύμβασης εργασίας των μισθωτών. 

Σε περίπτωση αδυναμίας χορήγησης των ανωτέρω ει¬ 
δών έως 10 Οκτωβρίου για τη χειμερινή περίοδο και έως 
10 Μαΐου για τη θερινή περίοδο ο εργοδότης καταβάλλει 
ολόκληρη την αξία τους σε χρήμα εκτός του γάλακτος 
που χορηγείται ημερησίως. 


Εάν ο εργοδότης παρέχει στους δενδροανθοκηπου¬ 
ρούς κατοικία, φωτισμό, τροφή ή όλα αυτά δικαιούται να 
προβαίνει σε ανάλογες κρατήσεις των ημερομισθίων που 
δεν δύνανται να είναι ανώτερα του 5% για κατοικία, 2% για 
φωτισμό, 1,3% για τροφή. 

Άρθρο 4ο 

Θεσμικά θέματα - Λοιποί όροι εργασίας 

α) Υπηρεσία και προϋπηρεσία: Ως τέτοια αναγνωρίζεται 
η πραγματοποιηθείσα σε μία από τις εις το άρθρο 1 περι- 
γραφόμενες ειδικότητες σ’ οποιονδήποτε εργοίδότη. 

Αποδεικνύεται δε με βεβαίωση προϋπηρεσίας ή από τα 
βιβλιάρια ενσήμων του ΙΚΑ εφόσον τούτο είναι ευκρινές. 

β) Χρονικά όρια: 

1. Καθιερώνεται η 1η Φεβρουάριου κάθε έτους ημέρα 
μνήμης του Αγίου Τρύφωνα προστάτη των δενδροανθο¬ 
κηπουρών, ως ημέρα αργίας για τους εργαζόμενους της 
παρούσας Κ.Υ.Α. 

2. Για την αμοιβή της εργασίας καθ’ υπερεργασιακή και 
υπερωριακή απασχόληση, για απασχόληση κατά την νύ¬ 
κτα (22.00 - 06.00), τις Κυριακές και με νόμο αργίες, ισχύ¬ 
ουν οι πάγιες διατάξεις του εργατικού δικαίου. 

3. Αδεια γάμου και γονική άδεια: Ισχύουν οι διατάξεις 
του Ν. 1483/84 σε συνδυασμό με τις διατάξεις της 
Ε.Γ.Σ.Σ.Ε. και κάθε νόμου ευνοϊκότερου του προηγούμε¬ 
νου. 

4. Επεκτείνεται η ετήσια κανονική άδεια σε κάθε εργα¬ 
ζόμενο σύμφωνα με τους ορισμούς του άρθρου 5 της α¬ 
πό 18.5.1998 Ε.Γ.Σ.Σ.Ε. 

Άρθρο 5ο 

Ευνοϊκότεροι όροι που έχουν συμφωνηθεί ένανπ της 
παρούσας εξακολουθούν να ισχύουν. Οι ανωτέρω απο¬ 
δοχές δεν μπορεί να υπολείπονται αυτών που προβλέπο- 
νται από την εκάστοτε Ε.Γ.Σ.Σ.Ε. 

Κάθε προηγούμενη απόφαση από την ισχύ της παρού¬ 
σας καταργείται. 

Άρθρο 6ο 

Από τις διατάξεις της απόφασης αυτής δεν προκαλείται 
δαπάνη σε βάρος του Κρατικού Προϋπολογισμού. 

Αρθρο 7ο 

Η ισχύς της απόφασης αυτής αρχίζει από 1.1.1999. 

Άρθρο 8ο 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 16 Απριλίου 1999 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΕΡΓΑΣΙΑΣ ΚΑΙ 

ΚΑΙ ΟΙΚΟΝΟΜΙΚΟΝ ΚΟΙΝΩΝΙΚΩΝ ΑΣΦΑΛΙΣΕΩΝ 

ΓΙΑΝΝΟΣ ΠΑΠΑΝΤΩΝΙΟΥ ΜΙΛΤ. ΠΑΠΑΪΩΑΝΝΟΥ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕϋΞΧ 223211 ΥΡΕΤ ΘΡ * ΡΑΧ 52 34 312 
ΗΛΕΚΤΡΟΝΙΚΗ ΔΙΕΥΘΥΝΣΗ: Η«ρ: νννννν.βί.ΟΓ 

ΙΝΤΕΡΝΕΤ: ΙιοΙ.ςι· 

Θ-ΓΠ3ΪΙ: ηνβδ @ ΙιοΙ·9Γ 

1 ___ -—- 

ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 

ΚΕΝΤΡΙΚΗ ΥΠΗΡΕΣΙΑ 

Σολωμού 51 

ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 

Πληροφορίες δημοσιευμάτων Α.Ε. - Ε.Π.Ε. 5225 761 

5230 841 

Πληροφορίες δημοσιευμάτων λοιπών Φ.Ε.Κ. 5225 713 

5249 547 

Πώληση Φ.Ε.Κ. 5239 762 

Φωτοαντίγραφα παλαιών Φ.Ε.Κ. 5248 141 

Βιβλιοθήκη παλαιών Φ.Ε.Κ. 5248 188 

Οδηγίες για δημοσιεύματα Α.Ε. - Ε.Π.Ε. 5248 785 

Εγγραφή Συνδρομητών Φ.Ε.Κ. και 

αποστολή Φ.Ε.Κ. 5248 320 

ΘΕΣΣΑΛΟΝΙΚΗ 

Βασ. Όλγας 227 - Τ.Κ. 54100 (031) 423 956 

ΠΕΙΡΑΙΑΣ 

Νικήτα 6-8 Τ.Κ. 185 31 4135 228 

ΠΑΤΡΑ 

Κορίνθου 327 - Τ. Κ. 262 23 (061) 6381 100 

ΙΩΑΝΝΙΝΑ 

Διοικητήριο Τ.Κ. 450 44 (0651) 87215 

ΚΟΜΟΤΗΝΗ 

Δημοκρατίας 1 Τ.Κ. 691 00 (0531) 22 858 

ΛΑΡΙΣΑ 

Διοικητήριο Τ.Κ. 411 10 (041) 597449 

ΚΕΡΚΥΡΑ 

Σαμαρά 13 Τ.Κ. 491 00 (0661) 89 127 / 89 120 

ΗΡΑΚΛΕΙΟ 

Πλ. Ελευθερίας 1, Τ.Κ. 711 10 (081)396 223 

ΛΕΣΒΟΣ 

Πλ. Κωνσταντινουπόλεως Τ.Κ. 811 00 Μυτιλήνη 

(0251)46 888/47 533 

ΤΙΜΗ ΦΥΛΛΩΝ ' Μέ *Ρ' 8 σελίδες 200 δρχ. 

ΕΦΗΜΕΡΙΔΟΣΤΗΣΚί&ί ΡΝΗΣΕΩΣ _ ^ σε \(5ες και άνω ιιροσαύξηση 100 δρχ. ανά θσέλιδο ή μέρος αυτού 

ΕΤΗΣΙΕΣ ΣΥΝΔΡΟΜΕΣ Φ.Ε.Κ. 

Τεύχος 

Κ.Α.Ε. Προϋπολογισμού Κ.Α.Ε. εσόδου υπέρ 

2531 ΤΑΠΕΤ 3512 

Α' (Νόμοι, Π.Δ., Συμβάσεις κ.λπ.) 

Β' (Υπουργικές αποφάσεις κ.λπ.) 

Γ (Διορισμοί, απολύσεις κ.λπ. Δημ. Υπαλλήλων) 

Δ' (Απαλλοτριώσεις, πολεοδομία κ.λπ.) 

Αναπτυξιακών Πράξεων (Τ.Α.Π.Σ.) 

Ν.Π.Δ Δ. (Διορισμοί κ.λπ. προσωπικού Ν.Π.Δ.Δ.) 

Παράρτημα (Προκηρύξεις θέσεων ΔΕΠ κ.τλ.) 

Δελτίο Βιομηχανικής Ιδιοκτησίας (Δ.Ε.Β.Ι.) 

Ανωτάτου Ειδικού Δικαστηρίου (Α.Ε.Δ.) 

Προκηρύξεων Α.Σ.Ε.Π. 

Ανωνύμων Εταιρειών & Ε.Π.Ε. 

60.000 δρχ. 3.000 δρχ. 

70.000 » . 3.500 » . 

15.000 » . 750 » . 

70.000 » . 3.500 » . 

30.000 » . 1.500 » . 

15.000 » . 750 » . 

5.000 » . 250 » . 

10.000 » . 500 » . 

3.000 » . 150 » . 

10.000 >· . 500 * . 

250.000 » . 12.500 » . 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

250.000 » . 12.500 » . 

* Οι συνδρομές του εσωτερικού προπληρώνονται στα Δημόσια Ταμεία που δίνουν αποδεικτικό είσπραξης (διπλότυπο) το οποίο 
με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται, πέραν των ανωτέρω αναφερομένων ποσών, με τα ταχυδρομικά τέλη και μπορεί 
να στέλνονται με επιταγή και σε ανάλογο συνάλλαγμα στο Διευθυντή Διαχείρισης του Εθνικού Τυπογραφείου. 

*Η πληρωμή του υπέρ ΤΑΠΕΤ ποσοστού που ανπστοιχεί σε συνδρομές, εισπράττεται από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρημαπκό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1 η Ιανουαρίου και λήγει την 31 η Δεκεμβρίου του ίδιου χρόνου. Δεν 
εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίνραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 

Οι υπηρεσίες εξυπηρέτησης των πολιτών λειτουργούν καθημερινά από 08.00 έως 13.00 


(ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ) 










